ঢাকার নবাবগঞ্জে কেক কেটে বঙ্গবন্ধুর কন্যা প্রধানমন্ত্রী শেখ হাসিনার ৭২তম জন্মদিন পালন করেছে উপজেলা যুবলীগ। শুক্রবার দুপুর ১২টায় উপজেলা সদর কেন্দ্রীয় শহীদ মিনার কেক কাটেন নেতাকর্মীরা। এর আগে শহীদ মিনার থেকে একটি আনন্দ মিছিল বের হয়ে উপজেলা ফটক হয়ে বাগমারা কোর্ট বিল্ডিং প্রদক্ষিণ করে কায়কোবাদ চত্তর ঘুরে শহীদ মিনারে ফিরে আসে। পরে সেখানে সংক্ষিপ্ত পথসভায় বক্তব্য রাখেন- যুবলীগের কেন্দ্রীয় কমিটির সহ-সম্পাদক মোয়াজ্জেম হোসেন, উপজেলা আওয়ামীলীগের সভাপতি নাসিরউদ্দিন আহমেদ ঝিলু, উপজেলা যুবলীগের সভাপতি সারোয়ার হোসেন, সাধারন সম্পাদক নূর আলম, উপজেলা স্বেচ্ছাসেবক লীগের সাংগঠনিক সম্পাদক মো. পলাশ ইউপি চেয়ারম্যান নন্দলাল সিং, পান্নু মাদবর, ইঞ্জি.আরিফুর রহমান প্রমূখ।